ddrg/super_eurlex huggingface dataset:
(3)

Menetlus, millega antakse Moldovale luba eksportida liitu piima ja piimatooteid, on pooleli ja viiakse õigeaegselt lõpule. Poolelioleva menetluse ajal esitas Moldova taotluse loa saamiseks, et vedada läbi liidu jäätiseid, mida käsitatakse piimatooteid sisaldavate lühikese säilivusajaga liittoodetena. Kõnealuse loa saamiseks esitas Moldova taotluse, et riik kantaks määruse (EL) nr 605/2010 I lisa C-veergu sellise kolmanda riigina, millest pärit toorpiim ja piimatooted on läbinud kõnealuses määruses nõutud töötluse (töötlus „C“) suu- ja sõrataudi piimatoodete kaudu leviku riski vähendamiseks.
2.1.3.

Ilma et see piiraks direktiivi 66/401/EMÜ kohaldamist, tagavad ettevõtjad, et teatavate eri taimeliikide mahepõllumajanduslikke ja üleminekuaja või mittemahepõllumajanduslikke seemneid, millele on käesoleva määruse II lisa I osa punktis 1.8.5 sätestatud asjakohastel tingimustel välja antud luba, sisaldavate söödakultuuriseemnesegu pakendi märgistusel esitatakse teave segu täpsete koostisosade kohta, mis on esitatud iga koostisosaliigi ja vajaduse korral sortide massiprotsendina. Kõnealune teave peab lisaks direktiivi 66/401/EMÜ IV lisa asjakohastele nõuetele sisaldama ka käesoleva punkti esimeses lõigus nõutud andmeid ja loetelu seemnesegus sisalduvatest seemneliikidest, mis on märgistatud mahepõllumajanduslike või üleminekuaja seemnetena. Mahepõllumajanduslike ja üleminekuaja seemnete minimaalne kogusisaldus seemnesegus on vähemalt 70 massiprotsenti. Kui segu sisaldab mittemahepõllumajanduslikke seemneid, esitatakse märgisel ka järgmine teave: „Segu kasutamine on lubatud ainult loa kohaldamisalas ja selle liikmesriigi territooriumil, mille pädev asutus on andnud loa kõnealuse seemnesegu kasutamiseks kooskõlas määruse (EL) 2018/848 (mis käsitleb mahepõllumajanduslikku tootmist ja mahepõllumajanduslike toodete märgistamist) II lisa punktiga 1.8.5.“ Punktides 2.1.1 ja 2.1.2 osutatud andmed võib esitada üksnes saatedokumendil, kui on kindel, et kõnealust dokumenti saab vaieldamatult seostada toote pakendi, konteineri või sõidukiga. Saatedokumenti tuleb märkida tarnija või vedaja andmed.“
2.

Rahastamiskõlblikud avaliku sektori kogukulud, mida toetusesaajad on kandnud ja mida toetati meetmete rakendamise raames. Kui see on asjakohane, siis tuleb eraldi märkida: a) rahastamiskõlblikud avaliku sektori kogukulud, mida toetusesaajad on kandnud ja mida toetati enim puudust kannatavatele isikutele otsese toiduabi andmisega seotud tegevuste rakendamisel b) rahastamiskõlblikud avaliku sektori kogukulud, mida toetusesaajad on kandnud ja mida toetati enim puudustkannatavatele isikutele otsese esmase materiaalse abi andmisega seotud tegevuste rakendamisel c) rahastamiskõlblikud avaliku sektori kogukulud, mida toetusesaajad on kandnud ja mida toetati enim puudust kannatavatele isikutele kaudselt, näiteks vautšerite, kaartide või muude vahendite kaudu antava toidu ja/või esmase materiaalse abiga seotud tegevuste rakendamisel.
„Artikkel 35

Üleminekusätted

1. Loomsete saaduste, liittoodete, inimtoiduks ettenähtud idandite ja nende tootmiseks ettenähtud seemnete saadetisi, millega on kaasas asjakohane sertifikaat, mis on välja antud vastavalt määruses (EL) nr 28/2012 ja rakendusmääruses (EL) 2019/628 sätestatud näidistele, võib liitu tuua kuni 20. oktoobrini 2021, tingimusel et sertifikaadi on enne 21. augusti 2021 allkirjastanud isik, kellele on nimetatud määruse ja rakendusmääruse kohaselt antud luba sertifikaadile alla kirjutada.
(7)

Ravimiamet on seisukohal, et imidaklopriidi piirnormi ekstrapoleerimine lõhelastelt kõikidele kaladele on asjakohane.
(7)

Delegeeritud määruse (EL) 2019/625 artikli 4 punktis f on sätestatud, et komisjoni poolt heaks kiidetud jääkide kontrollimise programmi olemasolu, selle rakendamine ja sellest teatamine, kui see on asjakohane, on eeltingimus kolmandate riikide või nende piirkondade lisamiseks määruse (EL) 2017/625 artikli 126 lõike 2 punktis a osutatud loetellu. Loetelu kolmandatest riikidest, kelle jääkide seire kavad on heaks kiidetud, on esitatud otsuse 2011/163/EL lisas, mida seoses Ühendkuningriigi ja Briti krooni sõltkondade esitatud jääkide kontrolli kavade heakskiitmisega on muudetud komisjoni rakendusotsusega (EL) 2020/2218 (16).
1)

artiklit 1 muudetakse järgmiselt: a) lõige 2 asendatakse järgmisega: „2. EKP nõukogu võtab vastu põhjendatud otsuse, milles loetletakse käesoleva määruse kohaldamisalasse kuuluvad maksesüsteemid, nende käitajad ja pädevad asutused. See loetelu avaldatakse EKP veebilehel ja seda ajakohastatakse pärast iga muudatust.“; b) lisatakse järgmine lõige 3-a: „3-a. Olenemata lõikest 3 võib EKP nõukogu teha lõike 2 alusel kaalutletud ja põhjendatud otsuse lugeda maksesüsteem süsteemselt oluliseks maksesüsteemiks ühel järgmistest juhtudest: a) kui selline otsus on asjakohane, arvestades maksesüsteemi olemust, suurust ja keerukust, tema osalejate olemust ja tähtsust, maksesüsteemi asendatavust ja selle alternatiivide olemasolu, maksesüsteemi ja laiema finantssüsteemi vahelist suhet, vastastikust sõltuvust ja muid koostoimeid; b) kui maksesüsteem ei vasta lõikes 3 sätestatud kriteeriumidele üksnes seetõttu, et lõike 3 punktis b sätestatud nõuded on kehtinud vähem kui kalendriaasta jooksul, ja on tõenäoline, et maksesüsteem vastab ka järgmisel vastavusläbivaatusel nendele kriteeriumidele.“; c) lõige 3a asendatakse järgmisega: „3a. Lõike 2 alusel tehtud otsus kehtib kuni selle kehtetuks tunnistamiseni. Süsteemselt olulisteks maksesüsteemideks loetud maksesüsteemide vastavusläbivaatused tuleb läbi viia igal aastal tuvastamaks, kas maksesüsteemid vastavad jätkuvalt süsteemselt olulise maksesüsteemina määratlemise tingimustele. Lõike 2 kohaselt vastu võetud otsus tunnistatakse kehtetuks, kui: a) kahel järjestikusel vastavusläbivaatusel tehakse kindlaks, et süsteemselt oluline maksesüsteem ei vasta lõikes 3 ja/või lõikes 3-a sätestatud nõuetele; b) ühel vastavusläbivaatusel tehakse kindlaks, et süsteemselt oluline maksesüsteem ei vasta lõikes 3 ja/või lõikes 3-a sätestatud nõuetele ning süsteemselt olulise maksesüsteemi käitaja tõendab EKP nõukogu rahuldavalt, et ta tõenäoliselt ei vasta neile nõuetele enne järgmist vastavusläbivaatust.“; d) lisatakse järgmine lõige 3b: „3b. Maksesüsteemi käitajal on õigus 30 päeva jooksul alates otsuse kättesaamisest esitada EKP nõukogule vaie otsuse peale, millega asjaomane maksesüsteem loeti süsteemselt oluliseks maksesüsteemiks. Vaie peab sisaldama kõiki põhjendusi ja tõendeid ning see tuleb adresseerida kirjalikult EKP nõukogule. EKP nõukogu põhjendatud vaideotsus edastatakse maksesüsteemi käitajale kirjalikult. Selles teates teavitatakse käitajat tema õigusest pöörduda kohtusse vastavalt asutamislepingule. Kui EKP nõukogu ei ole kahe kuu jooksul alates vaide esitamisest otsust teinud, loetakse, et vaie on jäetud rahuldamata.“
(2)

Äriühing Taminco BVBA on esitanud vastavalt määruse (EÜ) nr 1831/2003 artikli 13 lõikele 3 taotluse, milles on tehtud ettepanek muuta loa hoidja nime seoses komisjoni rakendusmäärusega (EL) nr 371/2011 (2). Taotluse esitaja väitis, et Belgia on reforminud oma äriühingute ja ühenduste seadustikku („Wetboek van Vennootschappen en Verenigingen“), mis muudab olukorda kõigi Belgia äriüksuste jaoks. Muudetud õigusaktide kohaselt on äriühingu liigi „besloten vennootschap met beperkte aansprakelijkheid“ (BVBA), mille raames Taminco tegutseb, uueks nimetuseks „besloten vennootschap“ (BV). Äriühing jääb Belgia õiguse kohaselt aktsiaseltsiks. See tähendab, et alates 1. jaanuarist 2021 kaupleb Taminco kui „Taminco BV“. Taotlusele olid lisatud asjakohased andmed.
1)

I osa punkt 1.3 asendatakse järgmisega: „1.3. Erandina punktist 1.1 on lubatud järgmised kasvatusmeetodid: a) selliste idandatud seemnete, sealhulgas idandite, võrsete ja noortaimede tootmine, mis kasvavad üksnes seemnetes olevatest toiduvarudest, niisutades neid puhtas vees, tingimusel et seemned on mahepõllumajanduslikud. Keelatud on kasvusubstraadi kasutamine, välja arvatud inertse keskkonna kasutamine seemnete niiskena hoidmiseks, kui kõnealuse inertse keskkonna komponendid on lubatud kooskõlas artikliga 24; b) siguripeade kasvatamine, sealhulgas nende kastmine puhtasse vette, tingimusel et taimne paljundusmaterjal on mahepõllumajanduslik. Kasvusubstraadi kasutamine on lubatud üksnes juhul, kui selle komponendid on lubatud vastavalt artiklile 24.“
Kindralmajor Aung on Myanmari relvajõudude (Tatmadaw) edelapiirkonna sõjaväeringkonna komandör ja Myanmari relvajõudude (Tatmadaw) 33. kergjalaväe diviisi endine komandör. Sellega seoses vastutab ta 33. kergjalaväe diviisi poolt rohingjade vastu Arakani osariigis toime pandud hirmutegude ja inimõiguste tõsiste rikkumiste eest 2017. aasta teisel poolel. See hõlmab ebaseaduslikke tapmisi, seksuaalvägivalda ning rohingjade majade ja ehitiste süstemaatilist põletamist.

10.

Khin Hlaing

Sünniaeg: 2. mai 1968 Sugu: mees

Kindralmajor Khin Hlaing on Myanmari relvajõudude (Tatmadaw) Kuldse Kolmnurga piirkonna komandör. Ta on endine 99. kergjalaväe diviisi komandör ja ta oli Myanmari relvajõudude (Tatmadaw) kirde sõjaväeringkonna komandör. 99. kergjalaväe diviisi komandörina juhtis ta Šani osariigis 2016. aastal ja 2017. aasta alguses läbi viidud sõjalisi operatsioone. Sellega seoses vastutab ta 99. kergjalaväe diviisi poolt Šani osariigis etnilisse vähemusse kuuluvate külaelanike suhtes toime pandud hirmutegude ja inimõiguste tõsiste rikkumiste eest 2016. aasta teisel poolel. Need hõlmasid ebaseaduslikke tapmisi, sunniviisilist kinnipidamist ning külade rüüstamist.
4.

Toimingud, mis on seotud töötavate isikute koolitusega, v.a need toiminguliigid, mille jaoks on käesoleva delegeeritud määruse mõnes muus lisas kehtestatud muud lihtsustatud kuluvõimalused.
(8)

Üldise lähenemisviisina tuleks ajutist lubatud kogupüüki pikendada kuni 31. juulini 2021 ja see peaks vastama suhtarvule, mis on seitse kaheteistkümnendikku ehk 58,3 % ICESi soovitatud aastasest püügitasemest 2021. aastaks ja süvamere kalavarude puhul ka 2022. aastaks. Teatavatel juhtudel peaks see vastama sellele suhtarvule, mis on esitatud liidu seisukohas käimasolevates konsultatsioonides Ühendkuningriigiga, nagu on määratletud nõukogu 5. märtsi 2021. aasta otsuses, millega määratakse kindlaks liidu nimel võetav seisukoht Ühendkuningriigiga peetavatel konsultatsioonidel, ja nagu on kooskõlas nimetatud otsusega täiendavalt täpsustatud.
(3)

Soodustuste olematuks muutmise või vähendamise ulatus ja sellest tulenevalt peatamise ulatus on suurenenud. Peatamise ulatust ei saa siiski vastavalt määruse (EL) 2018/196 artikli 3 lõike 1 punktis c sätestatule kohandada soodustuste olematuks muutmise või vähendamise ulatusega, lisades tooteid kõnealuse määruse I lisasse või kõrvaldades neid sealt, kuna kõik tooted määruse (EL) 2018/196 II lisa loetelust on juba I lisasse kantud. Seega peaks komisjon kooskõlas kõnealuse määruse artikli 3 lõike 1 punktiga e jätma I lisas esitatud toodete loetelu endiseks ja muutma täiendava tollimaksu määra, et kohandada peatamise ulatust soodustuste olematuks muutmise või vähendamise ulatusega. I lisas loetletud neli toodet tuleks lisasse alles jätta, täiendava tollimaksu määra tuleks muuta ning uueks määraks tuleks kehtestada 0,1 %.
14)

punkt 21.A.307 asendatakse järgmisega: „21.A.307 Osade ja seadmete paigaldamiskõlblikkus a) Osa või seade on tüübisertifikaadiga hõlmatud tootesse paigaldamiseks kõlblik juhul, kui see on ohutut kasutamist võimaldavas seisukorras ja märgistatud kooskõlas alajaoga Q ning sellega on kaasas käitamissertifikaat (EASA vorm 1), mis tõendab, et osa on valmistatud kooskõlas heakskiidetud projekteerimisandmetega. b) Erandina punktist a ning juhul, kui täidetud on punktis c nimetatud tingimused, on järgmised osad või seadmed tüübisertifikaadiga hõlmatud tootesse paigaldamiseks kõlblikud ilma, et nendega oleks kaasas EASA vormi 1: 1) standardosa; 2) ELA1 või ELA2 õhusõiduki puhul selline osa või seade, mis i) ei ole piiratud kasutuseaga ega esmase konstruktsiooni või juhiste osa; ii) on määratud paigaldamiseks konkreetsele õhusõidukile; iii) paigaldatakse õhusõidukile, mille omanik on tõendanud vastavust punktides i ja ii esitatud tingimustele ning on kohustunud kõnealuseid nõudeid järgima; 3) osa või seade, mille mittevastavus heakskiidetud projekteerimisandmetele avaldab toote ohutusele ebaolulist mõju ning mille on projekti kinnituse omanik jätkuva lennukõlblikkuse tagamise juhendites sellisena määratlenud. Tegemaks kindlaks, millist mõju heakskiidetud projekteerimisandmetele mittevastav osa või seade ohutusele avaldab, võib projekti kinnituse omanik jätkuva lennukõlblikkuse tagamise juhendites ette näha eraldi kontrollimisviisi, mida osa või seadme tootesse paigaldaja saab kasutada; 4) punkti 21.A.90B kohase standardmuudatuse või punkti 21.A.431B kohase standardremonditöö tegemise puhul osa või seade, mille mittevastavus heakskiidetud projekteerimisandmetele avaldab toote ohutusele ebaolulist mõju ning mis on sellisena määratletud standardmuudatuste ja -remonditööde sertifitseerimistingimustes, mis on välja antud punkti 21.A.90B alapunkti a alapunkti 2 ja punkti 21.A.431B alapunkti a alapunkti 2 kohaselt. Tegemaks kindlaks, millist mõju heakskiidetud projekteerimisandmetele mittevastav osa või seade ohutusele avaldab, võib eespool osutatud sertifitseerimistingimustes ette näha eraldi kontrollimisviisi, mida osa või seadme tootesse paigaldaja saab kasutada; 5) osa või seade, mis on komisjoni määruse (EL) nr 965/2012 (*2) kohaselt lennukõlblikkussertifikaadist vabastatud, ning 6) osa või seade, mis on punkti b alapunktides 1–5 nimetatud suuremate koostude komponent. c) Punktis b loetletud osad ja seadmed on tüübisertifikaadiga hõlmatud tootesse paigaldamiseks kõlblikud, ilma et nendega oleks kaasas EASA vormi 1, tingimusel, et paigaldajal on osa või seadme valmistanud isiku või organisatsiooni väljaantud dokument, milles on deklareeritud osa või seadme nimi, osa number ja osa või seadme vastavus projekteerimisandmetele ning mis kannab väljaandmiskuupäeva. (*2) Komisjoni 7. aprilli 2014. aasta määrus (EL) nr 379/2014, millega muudetakse komisjoni määrust (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 123, 24.4.2014, lk 1).“"
LENNUKÕLBLIKKUSE KONTROLLI SERTIFIKAAT (osa ML nõuetele vastavatele õhusõidukitele) Sertifikaadi viitenumber: … Vastavalt Euroopa Parlamendi ja nõukogu määrusele (EL) 2018/1139 [PÄDEVA ASUTUSE NIMI] (**) ☐... tõendab, et ta on: … kooskõlas määrusega (EL) nr 1321/2014 kontrollinud järgmise õhusõiduki lennukõlblikkust: [või] ☐ … kontrollinud järgmise uue õhusõiduki lennukõlblikkust: Õhusõiduki tootja: … Tootja nimetus: … Õhusõiduki registreerimistunnus: … Õhusõiduki seerianumber: … (ja et see) on kontrolli ajal lennukõlblik. Väljaandmise kuupäev: … Kehtivusaja lõpp: … Plaaneri lennutunnid väljaandmise kuupäeval (*): … Allkiri: … Volituse number (kui see on kohaldatav): … [VÕI] [SERTIFITSEERITUD ORGANISATSIOONI NIMI, AADRESS JA SERTIFIKAADI VIITENUMBER] (**) [või] [VOLITATUD LENNUNDUSTEHNILISE TÖÖTAJA TÄIELIK NIMI JA OSA 66 KOHASE LOA (VÕI SAMAVÄÄRSE SISERIIKLIKU LOA) NUMBER] (**) tõendab, et on kooskõlas määrusega (EL) nr 1321/2014 kontrollinud järgmise õhusõiduki lennukõlblikkust: Õhusõiduki tootja: … Tootja nimetus: … Õhusõiduki registreerimistunnus: … Õhusõiduki seerianumber: … (ja et see) on kontrolli ajal lennukõlblik. Väljaandmise kuupäev: … Kehtivusaja lõpp: … Plaaneri lennutunnid väljaandmise kuupäeval (*): … Allkiri: … Volituse number (kui see on kohaldatav): … ================================================================================ 1. pikendamine. Õhusõiduk vastab Vb lisa (osa ML) punkti ML.A.901 alapunkti c tingimustele. Väljaandmise kuupäev: … Kehtivusaja lõpp: … Plaaneri lennutunnid väljaandmise kuupäeval (*): … Allkiri: … Volituse number: … Äriühingu nimi: … Sertifikaadi viitenumber: … ================================================================================ 2. pikendamine. Õhusõiduk vastab Vb lisa (osa ML) punkti ML.A.901 alapunkti c tingimustele. Väljaandmise kuupäev: … Kehtivusaja lõpp: … Plaaneri lennutunnid väljaandmise kuupäeval (*): … Allkiri: … Volituse number: … Äriühingu nimi: … Sertifikaadi viitenumber: …
KOMISJONI MÄÄRUS (EL) 2021/684,

20. aprill 2021,

millega Portugali lipu all sõitvatele rannalähedase püügi laevadele kehtestatakse hariliku tuuni püügi keeld konkreetsetes saarestikes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2021/92 (2) on kehtestatud kvoodid 2021. aastaks.

Komisjonile esitatud teabe kohaselt on hariliku tuuni varu püük konkreetsetes saarestikes Portugali lipu all sõitvate või Portugalis registreeritud rannalähedase püügi laevade puhul ammendanud 2021. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Portugali lipu all sõitvatel või Portugalis registreeritud rannalähedase püügi laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
(1)

Komisjoni määruse (EL) nr 1321/2014 (2) poolakeelses versiooni I lisa punkti M.A.201 alapunkti a alapunktis 1 ja Vb lisa punkti ML.A.201 alapunkti a alapunktis 1 on viga, mis on seotud nõuetega, mida tuleb täita enne mis tahes lennu toimumist; I lisa punkti M.A.201 alapunkti a alapunktis 3, I lisa punkti M.A.901 sissejuhatavas lauses, Vb lisa punkti ML.A.201 alapunkti a alapunktis 3 ja Vb lisa punkti ML.A.901 sissejuhatavas lauses on viga, mis on seotud lennukõlblikkussertifikaadiga; I lisa punkti M.A.302 alapunktis e on viga, mis on seotud õhusõiduki omaniku või jätkuvat lennukõlblikkust korraldava organisatsiooni poolt ette nähtud pikendatud ajavahemikega; I lisa punkti M.A.402 alapunktis e ja Vb lisa punkti ML.A.402 alapunkti b alapunktis 5 on viga, mis on seotud hoolduse teostamise suhtes kohaldatavate piirangutega; I lisa punkti M.A.901 alapunktis f on viga, mis on seotud lennukõlblikkuse kontrolli sertifikaadi kehtivuse pikendamiseks antud volituste ulatusega; I lisa III liites esitatud EASA vormides 15a, 15b ja 15c ning Vb lisa IV liites on viga, mis on seotud kuupäevaga, mil sertifitseerimine tehakse; II lisa punkti 145.A.55 alapunkti c teises lauses on viga seoses ajavahemikuga, mille jooksul hooldusorganisatsioonid peavad säilitama dokumentide koopiaid.
1)

I lisasse lisatakse järgmised punktid: „260) „U-space’i õhuruum“ – UASi geograafiline piirkond, mille on kindlaks määranud liikmesriigid ja kus UASide käitamine on lubatud üksnes U-space’i teenuste toel; 261) „U-space’i teenus“ – digitaalteenustele ja funktsioonide automatiseerimisele tuginev teenus, mille eesmärk on toetada paljude UASide ohutut, turvalist ja tõhusat juurdepääsu U-space’i õhuruumile; 262) „ühine teabeteenus“ – teenus, mis seisneb staatiliste ja dünaamiliste andmete levitamises, et võimaldada mehitamata õhusõidukite liikluse korraldamiseks U-space’i teenuste osutamist; 263) „õhuruumi dünaamiline ümberkujundamine“ – U-space’i õhuruumi ajutine muutmine, et võtta arvesse lühiajalisi muutusi nõudluses mehitatud õhusõidukite liikluse järele, kohandades asjaomase U-space’i õhuruumi geograafilisi piire.“
(2)

Selleks et mehitatud õhusõidukeid, millele ei osutata lennujuhtimisteenust, oleks võimalik koos mehitamata õhusõidukitega ohutult käitada U-space’i õhuruumis, on oluline, et mehitatud õhusõiduki asukohast teatatakse U-space’i teenuseosutajatele. Selleks tuleks mehitatud õhusõidukid muuta elektrooniliselt nähtavaks, et seiretehnoloogia abil nende kohalolust tulemuslikult märku anda.
(7)

Selleks et viia käesoleva määruse kohaldamise alguskuupäev vastavusse direktiivi (EL) 2020/262 nende sätete kohaldamise alguskuupäevaga, mis käsitlevad sellise aktsiisikauba liikumise automatiseerimist, mis on ühe liikmesriigi territooriumil tarbimiseks ringlusse lubatud ja seejärel viidud kaubanduslikul eesmärgil kättetoimetamiseks mõne teise liikmesriigi territooriumile, ja et anda liikmesriikidele piisavalt aega valmistuda käesolevast määrusest tulenevateks muudatusteks, tuleks käesolevat määrust kohaldada alates 13. veebruarist 2023.
(4)

Peale selle on liikmesriikidel komisjoni rakendusmääruse (EL) 2020/466 (5) alusel võimalik kohaldada ametliku kontrolli ja muude ametlike toimingute puhul, mis kuuluvad Euroopa Parlamendi ja nõukogu määruse (EL) 2017/625 (6) kohaldamisalasse, ajutisi meetmeid, millega hoida ära pädevate asutuste töötajate tõsiseid terviseriske, kuna kõnealuste kontrollide ja toimingute tegemine on keerukas. Neid ajutisi meetmeid võetakse sellises ulatuses, mis on vajalik liikmesriikide kontrollisüsteemide tõsiste häiretega toimetulekuks. Komisjoni rakendusmäärusega (EL) 2021/83 pikendati kõnealuse määruse kohaldamisaega 1. juulini 2021 (7). Seepärast on asjakohane jätkata rakendusmääruses (EL) 2020/977 sätestatud erandite kohaldamist samal ajavahemikul, mis on sätestatud rakendusmääruses (EL) 2020/466.
(1)

Koroonaviirushaigus (COVID-19) on hiljuti avastatud koroonaviiruse (SARS-CoV-2) põhjustatud nakkushaigus. Maailma Terviseorganisatsioon (WHO) kuulutas 30. jaanuaril 2020 COVID-19 haiguspuhangu rahvusvahelise ulatusega rahvatervisealaseks hädaolukorraks. 11. märtsil 2020 liigitas WHO COVID-19 pandeemiaks.
(4)

Lisaks tunnistati Itaalia territooriumi teatavad osad organismi Erwinia amylovora (Burr.) Winsl. et al. suhtes ajutiselt kaitstavaks piirkonnaks kuni 30. aprillini 2020. Itaalia poolt 2019. ja 2020. aastal esitatud uuringutulemustest ilmneb, et kaitstava piirkonna karantiinne taimekahjustaja, mis avastati pistelistest ja isoleeritud puhangutest kaitstava piirkonna mõnes osas, on kas likvideeritud või likvideerimisel ning et kaitstava piirkonna ülejäänud osad on sellest taimekahjustajast jätkuvalt vabad. Kõnealusest teabest ilmneb ka, et seni ei ole ühegi haiguspuhangu likvideerimine võtnud aega rohkem kui kaks aastat. Seetõttu tuleks Itaalia territooriumi asjaomased osad jätkuvalt tunnistada kaitstavateks piirkondadeks seoses Erwinia amylovora (Burr.) Winsl. et al. ilma ajaliste piiranguteta.
1)

I lisa muudetakse järgmiselt: a) A jaos lisatakse tõupuhaste aretusveiste, -sigade, -lammaste ja -kitsedega kauplemisel kasutatava põlvnemistunnistuse näidisvormi 6. joonealusesse märkusesse järgmine lause: „Punktis „Tulemus“ esitada üksikasjad või juhtumi number, mis viitavad andmebaasile, kus need andmed on kättesaadavad.“; b) B jaos lisatakse tõupuhaste aretusloomade spermaga kauplemisel kasutatava põlvnemistunnistuse näidisvormi 9. joonealusesse märkusesse järgmine lause: „Punktis „Tulemus“ esitada üksikasjad või juhtumi number, mis viitavad andmebaasile, kus need andmed on kättesaadavad.“; c) C jaos lisatakse tõupuhaste aretusloomade munarakkudega kauplemisel kasutatava põlvnemistunnistuse näidisvormi 9. joonealusesse märkusesse järgmine lause: „Punktis „Tulemus“ esitada üksikasjad või juhtumi number, mis viitavad andmebaasile, kus need andmed on kättesaadavad.“; d) D jaos lisatakse tõupuhaste aretusloomade embrüotega kauplemisel kasutatava põlvnemistunnistuse näidisvormi 9. joonealusesse märkusesse järgmine lause: „Punktis „Tulemus“ esitada üksikasjad või juhtumi number, mis viitavad andmebaasile, kus need andmed on kättesaadavad.“